钦定古今图书集成/理学汇编/文学典/第240卷 > 徐师曾诗体明辨 > 《汉短箫铙歌》
## 钦定古今图书集成/理学汇编/文学典/第240卷 > 徐师曾诗体明辨 > 《汉短箫铙歌》

按，汉短箫铙歌十八曲：一《朱鹭》，汉初有朱鹭之祥，因
图其形饰鼓，遂以名曲。二《思悲翁》，三《艾如张》，艾，与刈
同。如读曰而，张，蔽也。一云剪艾叶为张蔽之具。四《上
之回》，武帝元封四年行幸雍，祠。五《畤通回》中道，后数
游幸焉。“上”指武帝。五《翁离》，一作《雍离》。六《战城南》，七《巫
山高》，八《上陵》，因上陵而为之也。九《将进酒》，十《君马黄》、
“十一《芳树》，十二《有所思》，十三《雉子斑》，十四《圣人出》，十
五《上邪》，一作《上雅》，十六《临高台》，十七《远如期》，亦曰《远
期》，十八《石流》，一作《石留》。”马端临曰：“诸史皆以此歌为
军中之乐，多叙战陈之事，然以其名义考之，非专战
伐也。”郑樵曰：“《上之回》，《圣人出》，君子之作《雅》也。《艾如张》，
《雉子斑》，野人之作《风》也。”沈约曰：“乐人以声音相传，训
诂不可复解。”凡古《乐录》皆大字是辞，细字是声，声辞
合写，故致然也。